Qoshlarning siyraklashishiga olib keladigan 8 ta zararli odat

Agar qoshlaringiz o‘zining tabiiy qalinligini yo‘qotayotgan bo‘lsa, birinchi navbatda odatlarni tahlil qilish kerak. Ular orasida qoshlaringiz go‘zalligining asosiy dushmani topilishi mumkin. Marie Claire nashri qoshlarning to‘kilishiga olib keladigan 8 ta zararli odatlar bilan tanishtirdi.

Buni sezmaslik mumkin, lekin muntazam ravishda takrorlanadigan ba’zi oddiy harakatlar qoshlarni siyraklashishining asosiy aybdorlari bo‘lishi hech gap emas. Agar quyida keltirilgan ba’zi odatlar mavjud bo‘lsa, avval ulardan xalos bo‘lishga harakat qiling.
Qoshlarga tegish
So‘zlash jarayonida ko‘pchilik beixtiyor qoshlarini tirnay boshlaydi. Agar shunday bo‘lsa, ushbu odatni darhol to‘xtatish kerak, chunki bu qoshning to‘kilishi va siyraklashishiga olib keladi.
Qoshlarni tortish 
Qoshlarning impulsiv tortilishi trikotillomaniya deb ataladi. Ushbu odatning sabablari temir va mis yetishmasligidadir. Bu hodisa, shuningdek, bosh travmasi, stress yoki depressiya bilan bog‘liq bo‘lishi mumkin. Bunday vaziyatda asosiy sababni aniqlashga yordam beradigan mutaxassis bilan bog‘lanish kerak va qoshlarning siyraklashishiga olib kelishi mumkin bo‘lgan salbiy odatdan qutilish choralarini ko‘rish kerak.
Qoshlarga yuz kremini surtish 
Ba’zi qizlar pulni tejash va qoshlarning ko‘rinishini yaxshilashga umid qilib, qosh sohasida ham yuz kremlaridan foydalanadi. Har qanday kosmetolog bunday qilmaslikni tavsiya qiladi: qoshlarni parvarish qilishda ushbu soha uchun maxsus mo‘ljallangan maxsus kosmetikadan foydalanish kerak.
Vitamin qo‘shimchalarini nazoratsiz qabul qilish 
Qosh qalinlashishini rag‘batlantirish uchun ayollar ko‘pincha vitamin komplekslaridan foydalanadi. Ammo ortiqcha vitamin uning yetishmasligidan ko‘ra ko‘proq zarar yetkazishi mumkin, bu esa qosh to‘kilishiga olib keladi. Shuning uchun, vitamin va qo‘shimchalar qabul qilishni boshlashdan oldin, albatta, shifokor bilan maslahatlashish lozim.
Ratsionda hayvon oqsiliga e’tibor bermaslik
Qosh to‘kilishining eng keng tarqalgan sababi hayvonlarning oqsillarini cheklaydigan qattiq parhezlardir. Muammo ko‘pincha go‘shtli taomlardan voz kechgan yoki faqat oq go‘sht (tovuq, kurka) iste’mol qilganlarda paydo bo‘ladi. Shifokor qizil go‘sht va sut mahsulotlaridan butunlay voz kechishni tavsiya etmaydi. Bunday cheklovlar hayvon oqsilida mavjud bo‘lgan muhim aminokislotalarning yetishmasligiga olib keladi. Vaqt o‘tishi bilan elementlarning yetishmasligi temir tanqisligi anemiyasining rivojlanishiga olib keladi. Qosh to‘kilishi bu kasallikning eng aniq belgilaridan biridir.
Soch va qoshlarni bir xil bo‘yoqda bo‘yash 
Qosh uchun maxsus bo‘yoqdan foydalanishga hech qanday sabab yo‘qdek tuyiladi, shuning uchun ko‘pchilik farqni ko‘rmaydi. Biroq, mutaxassislar ogohlantiradi: hattoki umuman qoshsiz qolish ham mumkin. Bu hazil emas: bosh sochlari uchun formulalar ko‘proq kuchli moddalarni o‘z ichiga oladi, chunki ular aynan soch tuzilishi uchun mo‘ljallangan. Bosh terisi ular bilan mukammal tarzda kurashadi, ammo bu qoshlarning qalinligiga jiddiy putur yetkazishi mumkin.
Laminatsiya dan ko‘p foydalanish
Laminatsiyalangan qoshlar qalin ko‘rinadi va yuzning haqiqiy bezagiga aylanadi. Biroq bu go‘zallik protsedurasi o‘z cheklovlariga ega. Buni yiliga 4-5 martadan ko‘p bo‘lmagan holda bajarish mumkin, shunda qoshlar siyraklashmaydi. Qoshlarni laminatsiya qilish o‘rtasida alohida e’tibor talab etiladi.
Qoshlarni parvarishlash vositalariga pul tejash 
Eng yaqin supermarketda sotib olingan har qanday birinchi pinset vositasidan foydalanib, qoshlarni shikastlash xavfini tug‘dirish mumkin. Kelajakda bu yoki to‘kilishga yoki o‘sishga yordam beradi. Faqat yuqori sifatli zanglamaydigan po‘latdan yasalgan pinsetlarni tanlang: bunday vosita uzoq vaqt xizmat qiladi va mukammal ishlaydi.